cyanic-selkie/wikianc huggingface dataset:
மாண்டேகு-செம்ஸ்போர்டு சீர்திருத்தங்கள்
சீர்திருத்தங்கள்
மாண்டேகு-செம்ஸ்போர்டு சீர்திருத்த அறிக்கை, ஐக்கிய இராச்சியத்தின் நாடாளுமன்றத்தால் ஏற்றுக் கொள்ளப்பட்டு, இந்தியர்களுக்கு அரசியல் சுயாட்சி வழங்கும் இந்திய அரசுச் சட்டம், 1919 நிறைவேற்றப்பட்டது. இச்சட்டப்படி 1921ல் சென்னை மாகாணம், வங்காள மாகாணம், பம்பாய் மாகாணம், மத்திய மாகாணம் மற்றும் பஞ்சாப் மாகாணங்களில் இந்திய மக்களின் பிரதிநிதிகள் கொண்ட சட்டமன்றங்கள் நிறுவப்பட்டது.
பின்னர் 1932ல் மத்தியப் பிரதேசம், பிகார், ஒரிசா மற்றும் அசாம் மற்றும் வடமேற்கு எல்லைப்புற மாகாணங்களுக்கும் இந்திய மக்களின் பிரதிநிதிகள் கொண்ட சட்டமன்றங்கள்  அமைக்கப்பட்டது.
மேலும் பிரித்தானிய இந்தியாவின் மத்திய அரசு மற்றும் இந்திய மாகாண அரசுகளின் அதிகாரங்கள்,கடமைகள், பொறுப்புகள் வரையறுக்க்கப்பட்டது. இதன் படி, பிரித்தானிய இந்தியாவின் மைய அரசிற்கு இராணுவம், வெளியுறவுத் துறை, தொலைதொடர்புத் துறை, அஞ்சல் துறை, வெளிநாட்டு வாணிகம், இரயில்வே முதலிய முக்கியத் துறைகளும்; இந்திய மாகாண அரசுகளுக்கு மருத்துவம், சுகாதாரம், கல்வி, பொதுத்துறை, நீர்பாசானம், காவல் துறை, சிறைத்துறை, நீதித்துறை, உள்ளாட்சித் துறை முதலிய துறைகள் ஒதுக்கப்பட்டது. மாகாண அரசுக்கு ஒதுக்கப்படாத துறைகளை மைய அரசே கவணிக்கும்.
1920ல் உள்ளாட்சி நிர்வாகத்தை மேற்கொள்ள உள்ளூர் இந்திய மக்களின் பிரதிநிதிகள் நிர்வகிக்கும் நகராட்சி, மாநகராட்சி மன்றங்கள் அமைக்க மாண்டேகு-செம்ஸ்போர்டு குழு அறிக்கையாக தயாரித்தது பிரித்தானிய அரசுக்கு பரிந்துரைத்து. 1921ல் கிராமப்புற மக்களின் மேம்பாட்டிற்காக பஞ்சாயத்துக் குழுக்கள் அமைக்கப்பட்டது.
இந்தியாவில் எதிர்ப்பு
மாண்டேகு-செம்ஸ்போர்டு சீர்திருத்தங்கள் இந்தியாவில் பிரித்தானிய அரசிற்கெதிராக கடும் எதிர்ப்பு கிளம்பியது. மகாத்மா காந்தி பிரித்தானிய அரசிற்கு எதிராக ஒத்துழையாமை இயக்கம் எனும் போராட்டத்தை துவக்கினார். பிரித்தானிய அரசின் எதிர்ப்பாளர்களை அடக்க ரௌலட் சட்டத்தின் படி, விசாரணை இன்றி சிறையில் அடைத்தனர்.
ரௌலட் சட்டத்திற்கு எதிராக, ஏப்ரல், 1919ல் பஞ்சாப் மாகாணத்தில் உள்ள அமிர்தசரஸ் நகரத்தின் ஜாலியன்வாலா பாக் தோட்டத்தில் கூடிய ஆயிரக்கணக்கான போராட்டக்காரர்களின் மீது முன்னறிவிப்பு ஏதும் இன்றி பிரித்தானியா இராணுவத்தினர் சுட்டதில் 376 பேர் படுகொலை செய்யப்பட்டனர். ஜாலியன்வாலா பாக் படுகொலை காரணான ரெசினால்டு டையர் மீது ஹண்டர் விசாரணைக்குழு அமைக்கப்பட்டது.
ஜாலியன்வாலா பாக் படுகொலையால், இந்தியா முழுவதும் பிரித்தானிய அரசிற்கெதிரான போரட்டங்கள் வலுப்பெற்றது. 1920ல் இந்திய தேசிய காங்கிரசு கூட்டத்தில் முழுமையான சுயாட்சி கோரிக்கை வலியுறுத்தப்பட்டது.
சீராய்வு
சைமன் மாண்டேகு-செம்ஸ்போர்டு சீர்திருத்தங்களை மறு ஆய்வு செய்ய சைமன் குழு அமைக்கப்பட்டது. இந்தியர்களின் முழு சுயாட்சி கோரிக்கைக் குறித்து பரிசீலனை செய்ய லண்டனில் 1930, 1931, 1932 ஆகிய மூன்று வட்டமேசை மாநாடுகள் நடைபெற்றது. மகாத்மா காந்தி 1931ல் நடைபெற்ற வட்டமேஜை மாநாட்டில் கலந்து கொண்டார்.
வட்ட மேஜை மாநாட்டின் முடிவுகளின் படி, இந்திய அரசுச் சட்டம், 1935 நிறைவேற்றப்பட்டது. இதன் படி மாகாணங்களில் இரட்டை ஆட்சி முறை ஒழிக்கப்பட்டது.
வெளி இணைப்புகள்
பகுப்பு:இந்திய வரலாறு பகுப்பு:பிரித்தானிய இந்திய அரசு
சம்பின்
சம்பின் (Champin) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக சம்பின்கிராமத்தில் 33 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 86.99% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
பில் ஆஷ்டவுன்
பில் ஆஷ்டவுன் (Bill Ashdown, பிறப்பு: திசம்பர் 27 1898, இறப்பு: செப்டம்பர் 15 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 487 முதல்தர துடுப்பாட்டப் போட்டிகளில் கலந்து கொண்டுள்ளார். 1914-1947 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பில் ஆஷ்டவுன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 29 2011.
இதயக்கசிவு
thumb|இதயக்கசிவைக் குறித்துநிற்கும் சின்னம். பாதுகாப்பு நிறுவனமான கோடுநோமிக்கோன் (Codenomicon) மக்களிடையே விழிப்புணர்வை ஏற்படுத்துவதற்காக இச்சின்னத்தை அறிமுகப்படுத்தியது.
இதயக்கசிவு (Heartbleed) என்பது ஓப்பன் எசு. எசு. எல். மறையீட்டியல் நூலகத்தில் கண்டறியப்பட்ட ஒரு பாதுகாப்புத் தவறு ஆகும். 2012 இல் மென்பொருளினுள் கொண்டுவரப்பட்ட இத்தவறு குறித்து 2014 ஏப்பிரலில் அறிவிக்கப்பட்டது. தாக்குதலுக்குள்ளாகக்கூடிய ஓப்பன் எசு. எசு. எல். நிரலானது போக்குவரத்து அடுக்குப் பாதுகாப்பு (Transport Layer Security) வழங்கியாகவோ வாங்கியாகவோ எவ்வாறு இயங்கினாலும் இதயக்கசிவைச் செயற்படுத்தமுடியும். போக்குவரத்து அடுக்குப் பாதுகாப்பு இதயத்துடிப்பு (Heartbeat) நீட்சியைச் செய்முறைப்படுத்தும்போது, உள்ளீட்டுச் செல்லுபடியாக்கத்தில் எல்லைகளைச் சரிபார்க்காததால் இத்தவறு ஏற்படுகின்றது. இதன் காரணமாக, இத்தவற்றுக்கு இதயக்கசிவு என்ற பெயர் வழங்கப்பட்டது.
நடத்தை
ஆர். எவ்வு. சி. 6520 இதயத்துடிப்பு நீட்சியானது போக்குவரத்து அடுக்குப் பாதுகாப்பு/தரவேட்டுப் போக்குவரத்து அடுக்குப் பாதுகாப்புக் (TLS/DTLS) காப்புத் தொடர்பாடல் இணைப்புகளைச் சோதிக்கப் பயன்படுகின்றது. இதன்போது, ஒரு முனையில் இணைக்கப்பட்டுள்ள கணினியானது, 16-நுண்மி முழு எண் நீளம் கொண்ட தரவை (பொதுவாக, ஓர் உரைச்சரம்) உள்ளடக்கிய ஓர் இதயத்துடிப்புச் செய்தியை அனுப்பிவைக்கும். செய்தியைப் பெறும் கணினியும் அதே தரவை அனுப்பிய கணினிக்கு அனுப்பவேண்டும்.
ஊறுபட்ட ஓப்பன் எசு. எசு. எல். பதிப்புகள் தரவின் அளவின் அடிப்படையில் நினைவகத் தாங்ககத்தை (Memory buffer) ஒதுக்காமல், வேண்டுகோள் செய்தியில் குறிப்பிடப்பட்டுள்ள நீளத்தின் அடிப்படையில் நினைவகத் தாங்ககத்தை ஒதுக்குகின்றன. சரிவர எல்லைகளைச் சரிபார்க்காததால், மீண்டும் பெறப்படும் செய்தியானது அனுப்பப்பட்ட தரவையும், அதற்கு மேலதிகமாக ஒதுக்கப்பட்ட நினைவகத் தாங்ககத்தில் இருந்த வேறு தரவையும் கொண்டிருக்கக்கூடும்.
ஊறுபட்ட ஓப்பன் எசு. எசு. எல். நிறுவல்கள்
1.0.1 தொடக்கம் 1.0.1எவ்வு வரையான ஓப்பன் எசு. எசு. எல். பதிப்புகள் இதயக்கசிவால் ஊறுபட்டுள்ளன. இப்பதிப்புகளின் நிறுவல்கள் -DOPENSSL_NO_HEARTBEATS என்று தொகுக்கப்பட்டாலேயொழிய, இதயக்கசிவுக்காளாகக்கூடும்.
ஊறுபட்ட நிரல்களும் சார்புகளும்
t1_lib.c, d1_both.c ஆகிய நிரல் மூலக்கோப்புகளும் tls1_process_heartbeat, dtls1_process_heartbeat ஆகிய சார்புகளும் ஊறுபட்டுள்ளன.
ஒட்டு
தேவைக்கதிகமான தரவைக் கேட்கும் இதயத்துடிப்புச் செய்திகளைப் புறக்கணிப்பதன் மூலம் இச்சிக்கலைத் தீர்க்கமுடியும்.
ஓப்பன் எசு. எசு. எல். பதிப்பு 1.01சியில் (1.01g) சில எல்லைகளைச் சரிபார்ப்பதன் மூலம் இத்தவறு தவிர்க்கப்படுகின்றது. ஓர் இதயத்துடிப்பு வேண்டுகோளானது இதயக்கசிவை ஏற்படுத்துமா என்று பார்க்க, பின்வரும் சோதனை அறிமுகப்படுத்தப்பட்டது.
ஊறுபட்ட முறைமைகள்
சிசுக்கோ சிசுற்றமிசு, அதன் 78 தயாரிப்புகள் ஊறுபாட்டுக்காளாகக்கூடியவை எனக் கண்டறிந்துள்ளது.
வலைத்தளங்களும் தொடரறாச் சேவைகளும்
கிற்றபில் (Github) ஏப்பிரல் 8, 2014 அன்று பதியப்பட்ட ஒரு பகுப்பாய்வின் மூலம் யாகூ!, இமேசர் (Imgur), தக்கு ஓவர்புலோ, சிலேற்று, இடக்குடக்கோ போன்ற தளங்களில் ஊறுபாடு இருப்பதாகக் கண்டறியப்பட்டது. சேவைகள் ஊறுபாட்டுக்காளாகிய தளங்களும் கடவுச்சொற்களை மாற்றுமாறு பயனர்களுக்குப் பரிந்துரைத்து அறிவிப்புவிடுத்த தளங்களும் பின்வருமாறு:
மேற்கோள்கள்
பகுப்பு:கணினி பாதுகாப்பு பகுப்பு:மறையீட்டியல்
புஜைரா
புஜைரா (Fujairah) என்பது ஐக்கிய அரபு அமீரகத்தின் ஏழு அமீரகங்களுள் ஒன்று. அந்த அமீரகத்தின் ஒரே நகரமும் அதே பெயரிலேயே அழைக்கப்படுகிறது. நாட்டின் கிழக்குக் கரையில் முழுமையாக அமைந்துள்ள ஒரே அமீரகம் இதுவேயாகும். thumb|377x377px|ஃபுஜைராவின் சூரிய அஸ்தமனம்
பகுப்பு:ஐக்கிய அரபு அமீரகம்
இரப்பர் குழாய் வெப்பொட்டல்
இரப்பர் குழாய் வெப்பொட்டல் என்பது வெப்பத்தின் வழியாக இரப்பர் போன்ற பொருட்களை ஒட்ட வைக்கும் ஒரு முறையாகும். இம்முறை அதிகமாக வாகனங்களின் சக்கரங்களில் மாட்டப்பட்டுள்ள உருளிப்பட்டை (Tyre) உள்ளே காற்றடைக்கப்பட்ட இரப்பர் குழாயில் ஏதாவது துளை ஏற்பட்டு விட்டால் அதன் வழியாகக் காற்று வெளியேறி விடுகிறது. இதனால் அந்த சக்கரம் நகர முடியாத நிலை ஏற்படுகிறது. இந்நிலையில் அந்த இரப்பர் குழாயினைக் கழற்றி அதில் ஏற்பட்டிருக்கும் துளையைக் கண்டுபிடித்து அதை அடைக்க வெப்பொட்டல் அதிக அளவாகப் பயன்படுத்தப் படுகிறது. சில இடங்களில் இரப்பரினால் செய்யப்பட்ட சில பொருட்களில் ஏற்பட்டுள்ள குறைபாட்டைச் சரி செய்யவும் பயன்படுகிறது.
பகுப்பு:தொழில்கள் பகுப்பு:சாலைப் போக்குவரத்து
கொத்தப்பல்லி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவுல் பெட்டனி
பவுல் பெட்டனி (Paul Bettany, பிறப்பு: 27 மே 1971) ஒரு இங்கிலாந் நாட்டு நடிகர் ஆவார். இவர் லேகியன், ப்ளூட், டிரான்சன்டன்ஸ் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் அயன் மேன் 1 (2008), அயன் மேன் 2 (2010), தி அவேஞ்சர்ஸ் (2012), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015) , கேப்டன் அமெரிக்கா: சிவில் வார் (2016) , அவென்ஜ்ர்ஸ் : இன்பினிட்டி வார் (2018) போன்ற திரைப்படங்களில் மாவல் திரைப் பிரபஞ்சம் கதாபாத்திரமான விஷன் என்ற சூப்பர் ஹீரோ கதாபாத்திரத்தில் நடித்துள்ளார்.
எம்3டிபி
2010 டிசம்பர் 20-ம் தேதி பாலக்காடு நகரத்தில் நடைபெற்ற விழாவில் இசையமைப்பாளர் ஜான்சன் மாஸ்டர் மற்றும் இயக்குநர் பி.டி. குஞ்சுமுகமது ஆகியோர் இணைந்து இச்சேவையை தொடங்கி வைத்தனர்.தொடக்கவிழா
வெளியிணைப்புகள்
எம்3டிபி
மேற்கோள்கள்
பகுப்பு:திரைப்பட வலைதளங்கள் பகுப்பு:திரைப்படத் தரவுதளங்கள்
வீரனரசன்பேட்டை
வீரனரசன்பேட்டை (Veeranarasanpettai) என்பது இந்தியாவின் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.
மக்கள் தொகை புள்ளி விவரங்கள்
2011 ஆம் ஆண்டு மக்கள்தொகை கணக்கெடுப்பின்படி, வீரநரசன்பேட்டை கிராமத்தில் 828 பேர் உள்ளனர், இதில் 414 பேர் ஆண்கள், 414 பேர் பெண்கள்.
வீரனரசன்பேட்டை கிராமத்தில் 0-6 வயதுடைய குழந்தைகளின் மக்கள் தொகை 94 ஆகும், இது கிராமத்தின் மொத்த மக்கள் தொகையில் 11.35% ஆகும். வீரனரசன்பேட்டை கிராமத்தின் சராசரி பாலின விகிதம் 1000 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி வீரனரசன்பேட்டையில் குழந்தை பாலின விகிதம் 843 ஆகும், இது தமிழ்நாட்டின் சராசரியான 943 ஐ விட குறைவு.
வீரனரசன்பேட்டை கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், வீரனரசன்பேட்டை கிராமத்தின் கல்வியறிவு விகிதம் 79.29% ஆக இருந்தது, இது தமிழ்நாட்டின் கல்வியறிவு விகிதமான 80.09% ஐ விடக் குறைவு ஆகும். வீரனரசன்பேட்டையில் ஆண்களின் கல்வியறிவு 84.02% ஆகவும், பெண்களின் கல்வியறிவு 74.66% ஆகவும் உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
கனாக்கு மக்கள்
கனாக்கு (Kanak, பிரெஞ்சு: Canaque) எனப்படுவோர் பிரான்சின் கடல்கடந்த மண்டலமும், தென்மேற்கு பசிபிக் பிராந்தியத்தில் அமைந்துள்ளதுமான நியூ கலிடோனியாவில் வாழும் பழங்குடி மெலனீசிய இனத்தவர் ஆவர். 2014 மக்கள்தொகைக் கணக்கெடுப்பின்படி, நியூ கலிடோனியாவின் 39.1% மக்கள் (104,000) கனாக்குகள் ஆவர்.
நியூகலிடோனியாவில் மெலனீசியக் குடியேற்றம் லப்பித்தா பண்பாட்டுக் காலத்திலேயே (கிமு 1600 முதல் கிபி 500) இடம்பெற்றுள்ளது. ஆனாலும் கனாக்கு மக்களின் ஆரம்பம் அறியப்படவில்லை. பொலினேசிய கடற்பயணிகள் கனாக்கு மக்களுடன் பல நூற்றாண்டுகளாக தமக்கிடையே திருமண உறவில் இருந்திருக்கலாம் என நம்பப்படுகிறது. நியூகலிடோனியாவின் ஐரோப்பியக் குடியேறிகளால் கனாக்குகள் கால்டோச்சிகள் என அழைக்கப்படுகின்றனர். கனாக்கு மக்களின் ஓவியங்களும், கைவேலைப்பாடுகளும் இங்கு மிகப் பிரபலமானவை ஆகும்.
நியூகலிடோனியா 1853 இல் பிரான்சுடன் இணைக்கப்பட்டு 1956 இல் பிரான்சின் கடல்கடந்த மண்டலமாக அறிவிக்கப்பட்டது. 1967 இல் விடுதலை இயக்கத்தினரின் கிளர்ச்சி தோல்வியில் முடிந்தது. ஆனாலும் பிரான்சிடம் இருந்து முழுமையான விடுதலை கோரிய போராட்டம் 1984 இல் மீண்டும் ஆரம்பமானது. விடுதலைக்கான பொது வாக்கெடுப்பு நடத்துவதற்கு 1988 ஆம் ஆண்டில் பிரான்சுக்கும் நியூகலிடோனியாவுக்கும் இடையில் உடன்பாடு எட்டப்பட்டது. விடுதலை இயக்கத்தின் கனாக்குத் தலைவர் சான்-மரீ சிபாவு 1989 ஆம் ஆண்டில் படுகொலை செய்யப்பட்டார். இவரது நினைவாக தலைநகர் நூமியாவில் கலாசார நிலையம் ஒன்று 1998 இல் திறக்கப்பட்டது.
மேற்கோள்கள்
பகுப்பு:நியூ கலிடோனியா பகுப்பு:இனங்கள்
ரமீஸ் ராஜா
ரமீஸ் ஹசன் ராஜா (Rameez Hasan Raja உருது : born; பிறப்பு 14 ஆகஸ்ட் 1962) ஒரு பாகிஸ்தான் துடுப்பாட்ட வர்ணனையாளர், யூடியூபர் மற்றும் முன்னாள் துடுப்பாட்ட வீரர் ஆவார்.இவர் பாக்கித்தான் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வந்துள்ளார். மேலும் இவர் ஒருநாள் பன்னாட்டுத் துடுப்பாட்டம், முதல் தரத் துடுப்பாட்டம், பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடினார். இவர் 1980 ஆம் ஆண்டு முதல் 1990 ஆம் ஆண்டு வரை பாக்கித்தான் அணிக்காக விளையாடி வந்துள்ளார். சில போட்டிகளில் அணியின் தலைவராகவும் இருந்துள்ளார். சர்வதேசத் துடுப்பாட்டப் போட்டிகளில் இருந்து ஓய்வு பெற்றதில் இருந்து இவர் துடுப்பாட்டப் போட்டிகளின் வர்ணனையாளராக இருந்து வருகிறார். அவர் தனது யூடியூப் சேனலான ரமிஸ் ஸ்பீக்கிலும் துடுப்பாட்டம் பற்றி பேசுகிறார். இவர் 1976 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1977 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1984 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் தேர்வுத் துடுப்பாட்டப் போட்டிகளில் 2833 ஓட்டங்களையும், ஒருநாள் பன்னாட்டுத் துடுப்பாட்டப் போட்டிகளில் 5841 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி, பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
பட்டியல் அ
இவர் 1976 ஆம் ஆண்டில் தனது பட்டியல் அ துடுப்பாட்டப் போட்டிகளில் அறிமுகமானார்.
முதல் தரத் துடுப்பாட்டம்
1977 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.
தேர்வுத் துடுப்பாட்டம்
1984 ஆம் ஆண்டில் இவர் சர்வதேச துடுப்பாட்டப் போட்டிகளில் அறிமுகமானார். 1984 இல் இங்கிலாந்துத் துடுப்பாட்ட அணி பாக்கித்தானில் சுற்றுப் பயணம்ச் எய்து விளையாடியது.மார்ச், 2 கராச்சி துடுப்பாட்ட அரங்கத்தில் நடைபெற்ற இங்கிலாந்துத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் மட்டையாட்டத்தில் 22 பந்துகளில் ஓர் ஓட்டம் எடுத்து குக் பந்துவீச்சில் ஆட்டமிழந்தார். எடுக்காமல் முகமது இர்பான் பந்துவீச்சில் இவர் ஆட்டமிழந்தார். இரண்டாவது ஆட்டப் பகுதியில் 45 பந்துகளில் ஓர் ஓட்டம் எடுத்து மார்க்ஸ் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 3 இலக்குகளில் வெற்றி பெற்றது.
வர்ணனையாளர்
துடுப்பாட்டப் போட்டிகளில் இருந்து ஓய்வு பெற்ற பிறகு இவர் பல போட்டிகளில் துடுப்பாட்ட வர்ணனையாளராக இருந்து வருகிறார்.
குறிப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:பஞ்சாப் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1962 பிறப்புகள்
குடிசார் பொறியாளர்
கட்டிட அல்லது குடிசார் பொறியாளர் (civil engineer) என்பவர் குடிசார் பொறியியலை (கட்டிட பொறியியல்) நடைமுறைகளில் செயல்பதுத்தும் ஒரு நபர் ஆவார். இவர் திட்டமிடல், வடிவமைத்தல், கட்டுதல், பராமரித்தல், மற்றும் கட்டமைப்புகள் இயக்க பயன்பாடு போன்ற செயல்களை பயன்படுத்தி புதிய கட்டிடங்களை கட்டுவது, புறக்கணிக்கப்பட்ட உள்கட்டமைப்புகளை மேம்படுத்துவது, மற்றும் சுற்றுச்சூழல், சுகாதார பாதுகாப்பு போன்ற செயல்களை மேற்கொள்கின்றார்.
நிபுணத்துவம்
கட்டிட பொறியாளர்கள் பொதுவாக, கட்டுமான பொறியியல், புவி தொழில்நுட்ப பொறியியல், கட்டுமான பொறியியல், போக்குவரத்து பொறியியல், நீரியல் பொறியியல், மற்றும் சுற்றுச்சூழல் பொறியியல் போன்ற சில குறிப்பிட்ட நடைமுறையில் நிபுனத்துவம் உடையவர்கள்.
கல்வித்தகுதி மற்றும் உரிமம் பெறுதல்
பெரும்பாலான நாடுகளில் சிவில் பொறியாளர் என்பவர் உயர்நிலை பள்ளியில் தேர்ச்சி மற்றும் குடிசார் பொறியியலில் குறைந்தது இளங்கலை பட்டம் பெற வேண்டும். பல நாடுகளில், குடிசார் பொறியாளர்கள் பனியாற்ற உரிமம் வேண்டும்.
பகுப்பு:தொழில்கள் பகுப்பு:கட்டுமானத்துறை பகுப்பு:கட்டிடப் பொறியியல்
மஸ்கத்
மஸ்கத் (Muscat, (அரபு: مسقط) என்பது ஓமானின் மிகப்பெரிய நகரமும், அந்நாட்டின் தலைநகரமும் ஆகும். இதன் மக்கள் தொகை 1,090,797 (2008) இல்) ஆகும். இதன் மொத்தப் பரப்பளவு 1500 கிமீ². இந்நகரம் கிபி முதலாம் நூற்றாண்டில் இருந்து மேற்குலகிற்கும், கிழக்குலகிற்கும் இடையில் ஒரு வணிகத் துறைமுகமாக இருந்து வந்துள்ளது. பல்வேறு பழங்குடியினரால் ஆளப்பட்டு வந்த இந்நகரம் பின்னர் பாரசீகம் மற்றும் போர்த்துக்கல் போன்ற ஆதிக்கவாதிகளாலும் ஆளப்பட்டது. 18ம் நூற்றாண்டளவில் இது ஒரு பிராந்திய வல்லரசாகத் திகழ்ந்தது. அக்காலத்தின் இதன் ஆதிக்கம் கிழக்கு ஆப்பிரிக்கா, சன்சிபார் ஆகிய இடங்களுக்கும் பரவி இருந்தது.
பகுப்பு:ஓமான் பகுப்பு:ஆசியத் தலைநகரங்கள்
எல்பின்சுடோன்
எல்பின்சுடோன்(ஆங்கிலம்:Elphinstone, Mount stuart) (6 அக்டோபர் 1779 - 20 நவம்பர் 1859) எடின்பரோவில் கல்வி பயின்றார். 1795 இல் வங்காளச் சிவில் அதிகார வர்க்கத்தில் வேலையை எற்றுப் பிறகு, 1804 இல் நாகபுரியிலும், 1811 இல் பூனாவிலும் சுதானிகராகா நியமிக்கப் பட்டார். 1817 இல் பேசுவா ஆங்கிலேயரோடு போர் தொடங்கியபோது, கர்க்கீ(Kirkee) என்னும் இடத்தில், இவர் தலைமை ஏற்று, அப்போரை நடத்தி, வெற்றி பெற்றார். ஆங்கிலேயர் பேசுவாவை பதவியில் இருந்து விலக்கி, 'பேசுவா' ஆட்சி புரிந்த பகுதிகளைக் கைப்பற்றினர். பின்னர், எல்பின்சுடோன் ஆணையராக இருந்து, அப்பகுதிகளைச் செம்மையாக ஆண்டார்.
1819 முதல் 1827 வரை மும்பையின் துணைநிலை ஆளுநர்(lieutenant governer) பதவியில் திறம்பட செயலாற்றினார். அக்காலத்தில் இவர், எல்பின்சுடன் சட்டத்தை (Elphinstone code) வகுத்தார். இவர் இந்தியாவில் அரசாங்கக் கல்வி வளர்ச்சியை நன்கு திட்டமிட்டு வளர்த்தார். இந்தியர் இவரைப் பாராட்டி, இவர் பெயரால்உ ஒரு கல்லூரியை நிறுவினர். ஐரோப்பியர் இவரது உருவச்சிலையை மும்பையில் அமைத்தனர். 1829 இல் இவர் இங்கிலாந்து திரும்பினர். இம்முறை, இவர் பொதுஆளுநர் (Governer general) பதவியை மறுத்தார். காபுல் இராச்சிய வரலாறு, இந்திய வரலாறு, கிழக்கில் பிரித்தானிய செல்வாக்கு எழுச்சி என்பன இவர் எழுதிய நூல்கள் ஆகும். இவர் எழுதிய இந்திய வரலாறு சிறந்த ஆவாண நூல்களாகக் கருதப்படுகிறது.
புற இணைப்புகள்
பகுப்பு:இந்திய வரலாற்றாளர்கள் பகுப்பு:கல்வியியலாளர்கள் பகுப்பு:1779 பிறப்புகள் பகுப்பு:1859 இறப்புகள்
கனகரப்பட்டு ஊராட்சி
கனகரப்பட்டு ஊராட்சி (Kanagarapattu Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1125 ஆகும். இவர்களில் பெண்கள் 583 பேரும் ஆண்கள் 542 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராபின் (வரைகதை)
ராபின் (Robin) டீசி காமிக்ஸ் வரைகதை புத்தகத்தில் இடம்பெருகின்ற கற்பனை மீநாயகன் கதாப்பாத்திரமாகும். பாப் கார்னே, பில் பிங்கர் மற்றும் ஜெர்ரி ராபட்சன் ஆகியோரால் உருவாக்கப்பட்ட கற்பனையான வரைகதை கதாப்பாத்திரமாகும். இக்கதாப்பாத்திரம் பேட்மேன் எனும் சூப்பர்ஹீரோ கதாநாயகனுக்கு துணைநிற்கும் வகையில் உருவாக்கப்பட்டுள்ளது. பேட்மேன் மற்றும் ராபின் கூட்டணி டைனமிக் டியோ என்று அறியப்படுகிறது.
வெளி இணைப்புகள்
பகுப்பு:அமெரிக்க மீநாயகன்கள் பகுப்பு:டிசி வரைகதை மீநாயகன்கள் பகுப்பு:மீநாயகன் திரைப்பட கதாபாத்திரங்கள்
ஆண்டிப்பட்டி (அரூர்)
ஆண்டிப்பட்டி (Andipatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொளகம்பட்டி ஊராட்சிக்கு உட்பட்ட ஒரு கிராமம்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 37 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநில தலைநகரான சென்னையிலிருந்து 264 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'37.7"N 78°26'37.5"E ஆகும்.
மக்கள் வகைப்பாடு
இங்கு 105 குடும்பங்களும் 412 மக்களும் வசிக்கின்றனர். இதில் 216 ஆண்களும் 196 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஆலன் ஆஷ்ஃபோர்ட்
ஆலன் ஆஷ்ஃபோர்ட் (Alan Ashford, பிறப்பு: திசம்பர் 31 1944 என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1977 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஆலன் ஆஷ்ஃபோர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1944 பிறப்புகள் பகுப்பு:வாழும் நபர்கள்
டொரெஸ் நீரிணைத் தீவுகள்
டொரெஸ் நீரிணைத் தீவுகள் (Torres Strait Islands) என்பது ஆஸ்திரேலியா கண்டத்தின் வடமுனையில் உள்ள கேப் யோர்க் தீபகற்பத்தையும் நியூ கினி தீவையும் பிரிக்கும் டொரெஸ் நீரிணையில் அமைந்துள்ள கிட்டத்தட்ட 274 சிறிய தீவுகளைக் கொண்ட ஒரு தீவுக் கூட்டமாகும்.
இவை ஆஸ்திரேலியாவின் குயின்ஸ்லாந்து மாநிலத்தில் அடங்கும் தீவுகளாகும். டொரெஸ் நீரிணை வட்டார ஆணையத்தின் நிர்வாகத்தில் இங்கு வாழும் பழங்குடியினரான மெலனீசியர்களுக்கு சிறப்பு நில உரிமை அதிகாரபூர்வமாக வழங்கப்பட்டுள்ளது. இவ்வாணையம் ஜூலை 1, 1994 ஆம் ஆண்டில் அமைக்கப்பட்டது.
வரலாறு
குயின்ஸ்லாந்தின் பொசெசன் தீவில் முதன்முதலாக இங்கிலாந்து மாலுமி ஜேம்ஸ் குக் 1770 இல் தரையிறங்கி அங்கிருந்து ஆஸ்திரேலியாவின் கிழக்குப் பகுதியை பிரித்தானியப் பேரரசுக்காக உரிமை கோரினான். அதன் பின்னர் லண்டன் சமயப் பிரசாரகரான வண. சாமுவேல் மக்ஃபார்லேன் டொரெஸ் நீரிணையின் டார்ன்லி தீவில் 1871, ஜூலை 1 இல் வந்திறங்கினார். இந்நாளை அத்தீவு மக்க "வெளிச்சத்தின் வரவு" என அறிவித்து ஆண்டுதோறும் விழாவாகக் கொண்டாடுகிறார்கள். டொரெஸ் நீரிணைத் தீவுகள் 1879 ஆம் ஆண்டு குயின்ஸ்லாந்துடன் இணைக்கப்பட்டது.
பப்புவா நியூ கினி 1975 ஆம் ஆண்டில் ஆஸ்திரேலியாவில் இருந்து பிரிந்து தனிநாடாகியபோது இத்தீவுகளின் நிலை பிரச்சீனைக்குள்ளாகியது. இத்தீவு மக்கள் தம்மை ஆஸ்ட்திரேலியர்கள் என அடையாளப்படுத்தினாலும் பப்புவா நியூ கினி அரசு நீரிணையின் முழு உரிமையையும் ஆஸ்திரேலியாவுக்குத் தர மறுத்தது. இது குறித்த உடன்பாடு பின்னர் இரு நாடுகளுக்கும் இடையில் ஏற்படுத்தப்பட்டது. அதன்படி, தீவுகளும், அதன் மக்களும் ஆஸ்திரேலியாவுக்குச் சொந்தம் எனவும், கடல் பிரதேசங்கள் இரு நாடுகளுக்கும் பகிரப்படும் எனவும் உடன்பாடு எட்டப்பட்டது. நீரிணையின் வளங்கள் இரு நாடுகளினதும் நிர்வாகத்தில் பங்கிடப்படுகின்றன.
1982 இல் எடி மாபோ மற்றும் நான்கு டொரெஸ் நீரிணை பழங்குடியினர் (மறி தீவு) தமக்கு நில உரிமை வழங்கப்பட வேண்டும் என குயின்ஸ்லாந்து உயர் நீதிமன்றத்திலும், பின்னர் ஆஸ்திரேலிய உயர் நீதிமன்றத்திலும் வழக்குத் தொடர்ந்தனர். 1992 இல் அவர்களுக்குச் சாதகமாகத் தீர்ப்புக் கூறப்பட்டது. குயின்ஸ்லாந்துடன் இணைக்கப்படு முன்னரிலிருந்து மேர் மக்கள் தமக்கென நிலங்களை வைத்திருந்ததாக தீர்ப்பளிகக்ப்பட்டது.
புவியியல்
இத்தீவுகள் மொத்தம் 48 000 கிமீ² பரப்பளவைக் கொண்டது. கேப் யோர்க்கில் இருந்து நியூ கினி வரையான மிகக்கிட்டவான தூரம் கிட்டத்தட்ட 150 கிமீ.
மக்கள்
இத்தீவுகளில் உள்ள பழங்குடியினர் மெலனீசியர்கள் ஆவர். இவர்கள் பொதுவாக பப்புவா நியூ கினியின் கரையோரப் பகுதிகளில் வாழும் மக்களின் வாழ்க்கை முறைகளை ஒத்தவர்கள். இதனால் இவர்கள் ஏனைய ஆஸ்திரேலியப் பழங்குடிகளில் இருந்து வேறுபட்டுள்ளார்கள். இதனால் இவர்கள் டொரெஸ் நீரிணைத் தீவு மக்கள் என அடையாளம் காட்டப்படுகிறார்கள்.
2001 ஆஸ்திரேலிய மக்கள்தொகைக் கணக்கெடுப்பின்படி இத்தீவுகளின் மக்கள் தொகை 8,089 ஆக இருந்தது. இவர்களில் 6,214 பேர் பழங்குடியினர் ஆவர்.
அரசியல் அமைப்பு அங்கீகாரம்
ஆஸ்திரேலியாவின் இத்தீவுகளில் பல நூற்றாண்டுகளாக வாழும் பழங்குடியின மக்களுக்கு இதுவரை அரசியலமைப்பு ரீதியாக அங்கீகாரம் கிடைக்கவில்லை. இதனால் தேசிய கொள்கை வகுப்பில் எந்த பங்களிப்பும் இன்றி இருந்து வருகின்றனர். அதை மாற்றும் முயற்சியின் முதல்படியாக, பழங்குடியின மக்கள் மற்றும் டோரஸ் ஸ்ட்ரெய்ட் தீவில் வசிக்கும் மக்களுக்கு அரசியலமைப்பு அங்கீகாரம் வழங்கவேண்டுமா? என்பதை தீர்மானிக்க அந்நாட்டு மக்களிடையே ஒரு வாக்கெடுப்பு நடத்தப்பட உள்ளது. வாக்கெடுப்பு நடத்துவது தொடர்பான சட்டமசோதா பாராளுமன்றத்தில் சூன் 2023ல் நிறைவேற்றப்பட்டது. இந்த ஆண்டு இறுதிக்குள் வாக்கெடுப்பு நடத்தப்படும் என்று எதிர்பார்க்கப்படுகிறது.
வெளி இணைப்புகள்
பகுப்பு:மெலனீசியா பகுப்பு:ஆஸ்திரேலியத் தீவுகள் பகுப்பு:குயின்ஸ்லாந்து
முதலாம் உபதிச்சன்
உபதிச்சன் (பொ.பி. 370 - 410) என்பவன் இலங்கையை ஆண்ட முதலாம் லம்பகர்ண அரசர்களுள் இருபத்து இரண்டாமானவன். இவனும் இவன் தந்தையான புத்ததாச லம்பகர்ணன் போல் மருத்துவ உதவிகளைச் செய்தவன். இராணியும் அண்ணன் உபதிச்சன் மனைவியுமானவள் இவனுடைய தம்பியான மகாநாமன் என்பவனிடம் கூடாவொழுக்கம் கொண்டிருந்தாள். அதன் காரணமாக மகாநாமன் பௌத்தப் பிக்குவாக மாறி மடத்திற்குச் சென்றான். இராணி சில நாட்களுக்குப் பின் உபதிச்சனைக் கொன்றாள். இதை அறிந்த மகாநாமன் அரண்மனைக்கு வந்து அரசாட்சியைக் கைப்பற்றினான்.
மூலநூல்
பகுப்பு:முதலாம் லம்பகர்ண அரசர்கள்
குருந்தமலை குழந்தை வேலாயுதசாமி கோயில்
அமைவிடம்
கோயம்புத்தூர் மாவட்டம், காரமடை ஊராட்சி ஒன்றியத்தைச் சேர்ந்த மருதூர் எனும் ஊராட்சிக்குட்பட்ட குக்கிராமமான குருந்தமலையில் இக் கோயில் அமைந்துள்ளது. கோயம்புத்தூர்-மேட்டுப்பாளையம் செல்லும் சாலையில் (தேசிய நெடுஞ்சாலை 67) காரமடை வரை சென்று அங்கிருந்து இக்கோயிலுக்குச் செல்லலாம். மேட்டுப்பாளையத்திலிருந்தும் இக் கோயிலுக்குச் செல்லலாம்.
கோயில் அமைப்பு
குருந்தமலை அடிவாரத்தில் ஐந்துநிலை இராஜகோபுரத்துடன் கூடிய நுழைவாயிலைத் தொடர்ந்து மலையேறிச் செல்ல நன்கமைக்கப்பட்ட படிக்கட்டுகள் தொடங்குகின்றன. படிக்கட்டுகளின் இருபுறமும் இராஜகம்பீர விநாயகர் சன்னிதி, கன்னிமார் சன்னிதி, நாகர் சன்னிதி, பதினெட்டாம்படி கருப்பண்ணசாமி சன்னிதி, இடும்பன், கடம்பன், வீரவாகு-மூவரின் சன்னிதிகள் உள்ளன. அவற்றைத் தாண்டியதும் படிக்கட்டுகளின் ஒருபுறம் காசிவிசுவநாதர் சன்னிதி விசாலாட்சியம்மனுக்குத் தனி சன்னிதியுடனும் மறுபுறம் தீபத்தூண் மற்றும் இராஜநாகலிங்க சன்னிதியும் அமைந்துள்ளது. இவ்விருவர் சன்னிதிகளைச் சுற்றி சூரியன், பஞ்சாட்சர கணபதி, பஞ்சலிங்கம் சன்னிதி, வள்ளி-தேவானை உடனுறை சண்முகர், தட்சிணாமூர்த்தி, சண்டிகேசுவரர், நவக்கிரக, காலபைரவர், சந்திரன் ஆகியோரின் சன்னிதிகள் உள்ளன.
காசிவிசுவநாதர் சன்னிதி தாண்டி மேலே குழந்தை வேலாயுதசாமி சன்னிதி இராஜகோபுரத்துடன் சுற்றுப் பிரகாரத்துடன் அமைந்துள்ளது. கருவறையில் மூலவர் குழந்தை வேலாயுதசாமி மேற்கு நோக்கியுள்ளார்.
சாலக்கரா
சாலக்கரா (Chalakkara) என்பது இந்தியாவின் புதுச்சேரி மாநிலத்தில் அமைந்துள்ள மாகி நகராட்சியில் ஒரு வருவாய் கிராமமாக உருவாகியுள்ள நகரமாகும். இந்நகரம் ஒரு மலைவாழ் பகுதியாகும். மாகி அரசு ஆயுர்வேத கல்லூரியும் மாகி பல் மருத்துவ நிறுவனமும் இங்கு அமைந்துள்ளன.
புகழ்பெற்ற கீழாந்தூர் கோயிலும் இங்கு அமைந்துள்ளது.
ராசீவ் காந்தி ஆயுர்வேத மருத்துவ கல்லூரி, மகாத்மா காந்தி அரசு கலைக் கல்லூரி போன்ற கல்லூரிகளும் சாலக்கராவில் அமைந்துள்ளன.
மேற்கோள்கள்
பகுப்பு:புதுச்சேரியின் புவியியல்
அல் பிடா பூங்கா
அல் பிடா பூங்கா (Al Bidda Park) என்பது கத்தார் நாட்டின் தலைநகர் தோகாவில் அமைந்துள்ள பூங்காவாகும். இப்பூங்கா முன்னர் அல் ருமைலா பூங்கா என்று அழைக்கப்பட்டு வந்தது. கத்தார் தேசிய அரங்கிற்கு அடுத்ததாக கத்தார் தோஹாவில் உள்ள ஒரு பூங்கா. இது தோஹா விரிகுடாவுக்கு அருகில் உள்ளது, 7 கிமீ தூரமுள்ள தோஹா கார்னிச்சை நடைபாதை அருகில் அமைந்துள்ள தோஹாவின் பழமையான மற்றும் மிகவும் பிரபலமான பூங்காக்களில் ஒன்றாகவும் இப்பூங்கா திகழ்கிறது. பறவைக் கண்காணிப்புக்கு பயன்படுத்தப்படும் பகுதிகளில் இதுவும் ஒன்றாக உள்ளது. இந்த பூங்காவில் குழந்தைகள் விளையாட்டு மைதானம், சிறிய கடைகள் மற்றும் கலாச்சார பாரம்பரிய மையமான கலாச்சார கிராமம் ஆகியவை அடங்கியுள்ளன.
நவம்பர் 2014 இல் புதுப்பிப்பதற்காக மூடப்பட்ட பின்னர், தேசிய விளையாட்டு தினத்தை முன்னிட்டு இந்த பூங்கா பிப்ரவரி 2018 இல் மீண்டும் திறக்கப்பட்டது.
மேற்கோள்கள்
பகுப்பு:Coordinates on Wikidata பகுப்பு:கத்தார் பகுப்பு:கத்தாரின் சுற்றுலாத் தலங்கள்
ஜார்ஜ் டார்வின்
சர் ஜார்ஜ் ஓவார்டு டார்வின் (Sir George Howard Darwin), (9 ஜூலை 1845 – 7 திசம்பர் 1912) ஓர் ஆங்கிலேய வழக்கறிஞரும் வானியலாளரும் கணிதவியலாளரும் பாத் ஆணை வீரக் கட்டளைத் தளபதியும் அரசு கழக ஆய்வுறுப்பினரும் எடின்பர்கு அரசு கழக ஆய்வுறுப்பினரும்  ஆவார்.
வாழ்க்கை
ஜார்ஜ் டார்வின் கெண்டில் உள்ள டவுனவுசில் சார்லசு டார்வினுக்கும் எம்மா டார்வினுக்கும் இரண்டாவது மகனாகவும் ஐந்தாவது குழந்தையாகவும் பிறந்தார். இவர் தன் 11 ஆம் அகவை முதல் சார்லசு பிரிச்சர்டு கீழ் கிளாபாம் இலக்கணப் பள்ளியில் கல்வி பயின்று, 1863 இல் கேம்பிரிட்ஜ் புனித ஜான் கல்லுரியில் சேர்ந்தார். பிறகு, இவர் கேம்பிரிட்ஜ் டிரினிட்டி கல்லூரிக்கு விரைவிலேயே மாறினார். இங்கு இவரது பயிற்றுநராக எடுவின் ஜான் உரூத் இருந்தார். இவர் 1868 இல் இரண்டாம் விராங்கிலராகப் பட்டம் பெற்றார். இவர் சுமித்து பரிசை இரண்டாம் நிலையில் வென்றார்; கல்லூரி ஆய்வுறுப்பினராகவும் அமர்த்தப்பட்டார். இவர் 1872 இல் சட்டப் பிரிவில் கல்விபெற அமர்த்தப்பட்டாலும் திரும்பவும் அறிவியல் பிரிவுக்கு வந்துவிட்டார். இவர்1879 இல் அரசு கழக ஆய்வுறுப்பினராக தேர்ந்தெடுக்கப்பட்டார். இவர் 1884 இல் அதன் அரசு பதக்கத்தையும் 1911 இல் கோப்ளே பதக்கத்தையும் வென்றார். இவர் "ஓத முன்கணிப்பு" எனும் தலைப்பில் 1891 இல் பேக்கரிய உரையாற்றினார்.
இவர் 1883 இல் கேம்பிரிட்ஜ் பல்கலைக்கழகத்தில் வானியல், செய்முறை மெய்யியல் புளூமியப் பேராசிரியராக ஆனார். இவர் சூரியன், நிலா, புவி இடையிலான ஓத விசைகளை ஆய்வு செய்து நிலா உருவாக்கத்துக்கான பிளவுக் கோட்பாட்டை முன்மொழிந்தார்.
இவர் அரசு வானியல் கழக ஆய்வுறுப்பினர் ஆவார். இவர் 1892 இல் அக்கழகத்தின் பொற்பதக்கத்தை வென்றார். இவர் 1899 இலிருந்து 1901 வரை அரசு வானியல் கழகத் தலைவராகப் பணியாற்றினார். அரசு வானியல் கழகம் 1984 இல் ஒரு பரிசு விரிவுரைத் தகைமையை நிறுவி, அதற்கு ஜார்ஜ் டார்வின் விரிவுரித் தகைமை என இவரது நினைவாகப் பெயரிட்டது.
இவருக்கு "இயக்கவியல், இயற்கை கணிதவியல், வானியல்" எனும் தலைப்பில்1908 இல் உரோம் நகரில் நடந்த பன்னாட்டு கணிதவியல் பேராயத்தில் உரி நிகழ்த்த அழைப்பு விடுக்கப்பட்டது. இவர் கேம்பிரிட்ஜ் மெய்யியல் கழகத் தலைவராக அதன் 1912 ஆம் ஆண்டு பேராயத்தில் தூய(அடிப்படை), பயன்பாட்டுக் கணிதவியலின் பண்புகள் பற்றி ஓர் அறிமுகவுரை வழங்கியுள்ளார்.
இவர் மகன் இலியனார்டு, மகள் குவென் இராவெரத் ஆகிய இருவருடன் டிரம்பிங்டன் விரிவுக் கல்ல்லறையில் அடக்கம் செய்யப்பட்டார்; இவரது மனைவியான சீமாட்டி மவுடு டார்வின் கேம்பிரிட்ஜ் கல்லறை வளாகத்தில் அடக்கம் செய்யப்பட்டார்; இவரது உடன்பிறப்புகளாகிய சர் பிரான்சிசு டார்வினும் சர் ஒரேசு டார்வினும் அவர்களின் மனைவியரும் கேம்பிரிட்ஜ் அசென்சன் பாரிழ்சு புதைகாட்டிலும் அடக்கம் செய்யப்பட்டனர்.
குடும்பம்
டார்வின், பிலடெல்பியாவைச் சேர்ந்த து புய் அவர்களின் மகளான மார்த்தா மவுடு து புய் அவர்களை 1884 இல் மணந்துகொண்டார்; இவரது மனைவி மற்ற 11 உறுப்பினர்களுடன் சீமாட்டிகள் விருந்துண் கழகத்தில் உறுப்பினராக இருந்தார். மவுடு 1947 பிப்ரவரி 6 இல் இறந்தார். இருவருக்கும் பின்வரும் மூன்று மகன்களும் இரண்டு மகள்களும் பிறந்தனர்:
வெளி இணைப்புகள்
பகுப்பு:1845 பிறப்புகள் பகுப்பு:1912 இறப்புகள் பகுப்பு:பிரித்தானிய வானியலாளர்கள் பகுப்பு:ஆங்கிலேயக் கணிதவியலாளர்கள் பகுப்பு:ஆங்கிலேய வானியலாளர்கள்
குத்துக்கோட்டுச் சோதனை
கணிதத்தில் குத்துக்கோட்டுச் சோதனை, (vertical line test) தரப்பட்ட ஒரு வளைவரையானது கார்ட்டீசியன் தளத்தின் x, y அச்சுக்களை முறையே தனது ஆட்களம் மற்றும் இணையாட்களமாகக் கொண்டதொரு சார்பின் வரைபடமா என்பதைத் தீர்மானிக்கப் பயன்படுத்தப்படுகிறது.
வரைபடம் மூலமாக குத்துக்கோட்டுச் சோதனையைச் செய்வதற்கு ஒரு நேர்செங்குத்தான அளவுகோலை x இன் மேல் அதன் ஒரு ஓரத்திலிருந்து மற்றொரு ஓரத்திற்கு நகர்த்த வேண்டும். நகர்த்தும் போது அளவுகோல் எந்நிலையிலும் y அச்சுக்கு இணையாக இருக்குமாறு பார்த்துக் கொள்ளவேண்டும். இவ்வாறு அளவுகோலை நகர்த்தும்பொழுது ஏதேனுமொரு x மதிப்பிற்கு வளைவரையானது அளவுகோலை ஒரேயொரு முறை மட்டுமே சந்தித்தால் அவ் வளைவரை ஒரு சார்பின் வரைபடமாக இருக்கும். மாறாக ஏதேனுமொரு x மதிப்பிற்கு வளைவரையானது அளவுகோலை ஒன்றுக்கு மேற்பட்ட தடவைகள் சந்திக்குமேயானால் அவ் வளைவரை ஒரு சார்பின் வரைபடமாக இருக்க முடியாது.
மேற்கோள்கள்
பகுப்பு:சார்புகளும் கோப்புகளும்
பேரரசர் முசுகுந்தன்
பேரரசர் முசுகுந்தன் (Muchukunda) பரத கண்டத்தின் இச்வாகு குல மன்னர் மாந்தாதாவின் மகனும், அம்பரீசனின் சகோதரும் ஆவார்.
முசுகுந்தன் கேட்ட வரம்
ஒரு முறை தேவர்கள் கேட்டுக் கொண்டதன் பேரில், பேரரசர் முசுகுந்தன், தேவர்களுக்கு ஆதரவாக, அசுரர்களுக்கு எதிரான போரில் பல்லாண்டுகள் போராடி தேவர்களுக்கு வெற்றியைத் தேடித் தந்தார். அசுரர்களுடனானப் போரில் மிகவும் களைத்திருந்த முசுகுந்தன், தனக்கு நீண்ட ஓய்வு தேவை எனக் கருதியால்,   இந்திரனிடம் தனக்கு நீண்ட கால உறக்கத்தையும், தனது உறக்கத்தை கலைப்பவர்கள் எரிந்து சாம்பலாக வேண்டும் என வரத்தையும் கேட்டுப் பெற்றான்.
கிர்நார் மலைக் குகையில் உறங்குதல்
வரத்தைப் பெற்ற முசுகுந்தன் தற்கால குசராத்து மாநிலத்தின் கிர்நார் மலையின் குகையில் படுத்து உறங்கினான்.
காலயவனனின் மரணம்
எவ்வித ஆயுதங்களால் கொல்லப்படாத வரம் பெற்றவனும், கொடூரக் குணம் படைத்தவனுமான காலயவனன் என்பவன், கிருஷ்ணரைக் கொல்ல துவாரகை நாட்டின் மீது போர் தொடுத்தான். போரின் ஒரு கட்டத்தில் காலயவனன் பார்க்கும் படி, கிருஷ்ணர் தனது தேரைப் போர்க்களத்திலிருந்து, கிர்நார் மலையை நோக்கிச் செலுத்தினார். காலயவனனும் கிருஷ்ணரைப் பின் தொடர்ந்து விரட்டினான்.
கிருஷ்ணர், முசுகுந்தன் படுத்திருந்த கிர்நார் மலைக் குகையினுள் நுழைந்து ஒளிந்து கொண்டார். கிருஷ்ணரைத் தேடி வந்த காலயவனன், முசுகுந்தன் படுத்திருந்த இருட்டுக் குகையில் நுழைந்து தேடும் போது, அங்கே படுத்திருந்த முசுந்தனை, கிருஷ்ணன் என நினைத்து, முசுகுந்தன் மேல் பாய்ந்தான். உறக்கத்திலிருந்து விழித்த முசுகுந்தன், காலயவனனைப் பார்த்தவுடன், காலயவனன் சாம்பலாகி இறந்து போனான்.
வீடுபேறு
இந்து தொன்மவியலின் படி, இராமனின் முன்னோரான முசுகுந்த சக்கரவர்த்தி, திரேதா யுகத்தில் பிறந்தவர். ஆனால் கிருஷ்ணர் துவாபர யுகம் முடியும் காலத்தில் வாழ்பவர். ஏறக்குறைய ஒரு யுக காலம் குகையில் உறக்கத்தில் இருந்த முசுகுந்த சக்கரவர்த்தி, குகையில் கிருஷ்ணரைக் கண்டு நடந்தவற்றை அறிந்தார். பின்னர் கிருஷ்ணரின் அறிவுரைப் படி, இமயமலையில் உள்ள பத்ரிநாத்திற்குச் சென்று  தவமிருந்து வீடுபேறு அடைந்தார்.
வெளி இணைப்புகள்
பகுப்பு:இந்து தொன்மவியல் மாந்தர்
சௌத்ரி தேஜ்வீர் சிங்
சௌத்ரி தேஜ்வீர் சிங் (பிறப்பு 2 திசம்பர் 1959, ஷாபூர், மதுரா மாவட்டம், உத்தரப் பிரதேசம்) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் உத்தரப் பிரதேசத்தைச் சேர்ந்த பாரதிய ஜனதா கட்சியின் தலைவர் ஆவார். இவர் மதுரா நாடாளுமன்றத்தினைப் பிரதிநிதித்துவப்படுத்தும் மக்களவை உறுப்பினராக 11, 12 மற்றும் 13வது மக்களவைக்குத் தேர்ந்தெடுக்கப்பட்டார்.
உத்தரப்பிரதேச கூட்டுறவு வங்கியின் தலைவராக செளத்ரி தேஜ்வீர் சிங் போட்டியின்றி தேர்வு செய்யப்பட்டுள்ளார். இதன் மூலம் சமாஜ்வாதி கட்சித் தலைவரும், முன்னாள் அமைச்சருமான சிவபால் சிங் யாதவ் மாற்றப்பட்டுள்ளார். இவர் தற்போதைய உத்தரப்பிரதேசம், கூட்டுறவு தலைவர் ஆவார்.
மேற்கோள்கள்
பகுப்பு:13வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:வாழும் நபர்கள் பகுப்பு:1959 பிறப்புகள் பகுப்பு:11வது மக்களவை உறுப்பினர்கள் பகுப்பு:மதுரா மாவட்டம்
பாலி
பாலி (Bali) என்பது இந்தோனீசியாவில் உள்ள ஒரு தீவாகும். இது சுந்தா தீவுகளின் மேற்கு அந்தலையில், ஜாவாவுக்கும், லொம்பொக் தீவுக்கும் இடையில் அமைந்துள்ளது. பாலித் தீவு இந்தோனீசியாவின் 33 மாகாணங்களில் ஒன்றாகும். இதன் தலைநகரம் தென்பசார் என்பதாகும். இங்கு பெரும்பான்மையாக இந்துக்களே வாழ்கின்றனர். இதன் கலை, கலாச்சாரம் குறிப்பாக நடனம், சிற்பம், இசை போன்றவை மிகவும் உயர்ந்த நிலையில் உள்ளன. இதனால் பாலித் தீவு இந்தோனீசியாவின் முக்கியமான சுற்றுலா மையமாகத் திகழ்கிறது.
வெளி இணைப்புகள்
பகுப்பு:இந்தோனேசிய சுற்றுலாத்தலங்கள் பகுப்பு:இந்தோனேசியாவின் தீவுகள் பகுப்பு:இந்தோனேசிய மாகாணங்கள்
விளாங்குப்பம் ஊராட்சி
விளாங்குப்பம் ஊராட்சி (Vilankuppam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள போளுர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1597 ஆகும். இவர்களில் பெண்கள் 798 பேரும் ஆண்கள் 799 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இமாச்சலப் பிரதேச உயர் நீதிமன்றம்
இமாச்சலப் பிரதேச உயர் நீதிமன்றம் - மாநில H P சட்டம், 1970 ன் படி இமாச்சலப் பிரதேச மாநிலத்தில் 1971 ஆம் ஆண்டு நிறுவப்பட்டது.
இந்நீதிமன்றம் இம்மாநில தலைநகராமான சிம்லாவை தலைமையகமாகக் கொண்டு செயல்படுகின்றது. இதன் நிர்ணயிக்கப்பட்ட நீதிபதிகளின் எண்ணிக்கை 9 ஆக உள்ளது.
தலைமை நீதிபதி
இமாச்சலப் பிரதேச உயர் நீதிமன்றத்தின் தற்பொழுதய தலைமை நீதிபதி முகமது ரபீக் ஆவார்.
மேனாள் தலைமை நீதிபதிகள்
பகுப்பு:இந்திய உயர் நீதிமன்றங்கள் பகுப்பு:இமாச்சலப் பிரதேச அரசு
கூகனூர் முத்துமாரியம்மன் கோயில்
கூகனூர் முத்துமாரியம்மன் கோயில் தமிழ்நாட்டில் புதுக்கோட்டை மாவட்டம், கூகனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரெஜினால்ட் அர்புத்நாட்
ரெஜினால்ட் அர்புத்நாட் (Reginald Arbuthnot, பிறப்பு: சூன் 2 1853, இறப்பு: செப்டம்பர் 19 1917), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1881-1890 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரெஜினால்ட் அர்புத்நாட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 29 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1853 பிறப்புகள் பகுப்பு:1917 இறப்புகள் பகுப்பு:கென்ட் துடுப்பாட்டக்காரர்கள்
நுண்ணிலையாக்கம்
கணிதத்தில்நுண்ணிலையாக்கம் (Abstraction) என்பது ஒரு கணிதவியல் கருத்துப் படிமத்தின் அடிப்படை இயல்புகளையும் கட்டமைப்புகளையும் பாணிகளையும்  அது முதலில் உருவாகிய இயல் உலகத் தொடர்புகளில் இருந்து சார்பில்லாமல் பிரித்தெடுத்துப் பொதுமைபடுத்தும் சிந்தனை நிகழ்வாகும். பொதுமைபடுத்திய நிலையில், இது பல சம நிகழ்வுகளின் நுண்விவரிப்பாக மாறி அகல்விரிவான பயன்பாடுகளுக்கு ஏற்றதாகிவிடும். புத்தியல் கணித்தின் இரு மிகு நுண்புலங்களாக வகையினக் கோப்படும் படிமக் கோட்ப்படும் அமைகின்றன.
விவரிப்பு
இயல் உலகச் சிக்கல்களை வைத்து தான் பல கணிதவியல் புலங்கள் தொடங்கின; பின்னரே இச்சிக்கல்களின் அடிப்படை விதிகளும் கருத்துப் படிமங்களும் இனங்கண்டு நுண்கட்டமைப்புகளாக வரையறுக்கப்பட்டன. எடுத்துகாட்டாக, வடிவியல் இயல் உலகின் பரப்புகளையும் தொலைவுகளையும் கணக்கிடுவதில் தோன்றியது. இயற்கணிதவியல் எண்ணியலின் சிக்கல்களைத் தீர்க்கும் முறைகளில் தான் தோன்றியது.
கணிதவியலில் நுன்ணிலையாக்கம் என்பது தொடர்நிகழ்வாகும். பல கணிதப் புலங்களின் வரலாற்று வளர்ச்சி, பருநிலையில் இருந்து நுண்ணிலை நோக்கிய முன்னேற்றமே என்பதைத் தெளிவாகக் காட்டுகிறது. எடுத்துகாட்டாக, வடிவியலி நுண்ணிலையாக்கத்தின் முதல் அடிகளை வரலாற்றியலாகப் பண்டைய கிரேக்கர்கள் எடுத்துவைத்தனர். இந்நிலை இயூக்கிளீடின் தனிமங்கள் நூலில் தொடங்கியது. இது தான் மிக முந்தைய வடிவியல் அடிக்கோள் முறை(Axiomatic system) சார்ந்த ஆவணமாகும். கணித வரலாற்றார் புரோக்கிளசு சீயோசு நகர இப்போக்கிரட்டீசு உருவாக்கிய அடிக்கோள் முறை இருந்ததாக எடுத்துரைக்கிறார். தெ கார்த்தே 17 ஆம் நூற்றாண்டில் கார்த்திசிய ஆயமுறைகளை அறிமுகப்படுத்தினார். இதனால், பகுப்பாய்வு வடிவியல் வளர்ந்தது. நுண்ணிலையாக்கத்தின் அடுத்த அடிகளை இலபோசெவ்சுகி, போல்யாய், இரேமான், கார்ல் பிரெடெரிக் காசு ஆகியோர் எடுத்துவைத்தனர். இவர்கள் வடிவியலின் கருத்துப் படிமங்களை மேலும் பொதுமைப்படுத்தி, இயூக்கிளியஞ்சாரா வடிவியலை உருவாக்கினர். பின்னர் பத்தொன்பதாம் நூற்றாண்டில், கணிதவியலாளர்கள் வடிவியலை மேலும் பொதுமைப்படுத்தி N-பருமான வெளி வடிவியலையும் வீழல்சார் வடிவியலையும் வரம்புறு வடிவியலையும் affine வடிவியலையும் உருவாக்கினர். கடைசியாக, இந்த வடிவியல் புலங்களின் அடிப்படையை பெலிக்சு கிளீனின் எர்லாங்கன் திட்டம் இனங்கண்டது.
கணிதவியலில், நுண்னிலையாக்கம் பின்வரும் பல மேம்பாடுகளைக் கொண்டுள்ளது:
உயர் நுண்ணிலைக் கருத்துப்படிமங்களை கற்றல் அரிதாவதால், நுண்ணிலையாக்கம் மற்றொருவகையில் குறைபாடும் உடையதாகிறது. ஓரளவு கணிதவியல் முதிர்ச்சியும் பட்டறிவும் நுண்ணிலையாக்கங்களின் கருத்துப்படிமங்களைத் தன்மயப்படுத்த தேவைப்படுகின்றன.
மேலும் படிக்க
பகுப்பு:நுண்புல இயற்கணிதம் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மத்திய மண்டல குழு
மத்திய மண்டலக் குழு (Central Zonal Council) என்பது சத்தீசுகர், மத்திய பிரதேசம், உத்தரபிரதேசம் மற்றும் உத்தராகண்டம் மாநிலங்களை உள்ளடக்கிய ஒரு மண்டல ஆட்சிக்குழுவாகும்.
மாநிலங்களுக்கிடையே ஒத்துழைப்பை வளர்ப்பதற்காக மாநிலங்கள் ஓர் ஆலோசனைக் குழுவைக் கொண்ட ஆறு மண்டலங்களாகத் தொகுக்கப்பட்டுள்ளன. மாநிலங்கள் மறுசீரமைப்பு சட்டம், 1956 இன் பகுதி-III இன் படி ஐந்து மண்டலக் குழுக்கள் அமைக்கப்பட்டன.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய அரசு
கணவனே கண்கண்ட தெய்வம்
பாபனாசம் சிவன், அனுமந்தராவ், வி. சீதாராமன், கு. மா. பாலசுப்பிரமணியம், கே. வி. சீனிவாசன் ஆகியோரின் பாடல்களுக்கு ஏமந்தகுமார் இசையமைத்து பி. சுசீலா, பி. லீலா, கண்டசாலா ஆகியோர் பின்னணி பாடியிருந்தனர்.
மேற்கோள்கள்
பகுப்பு:1955 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள்
ஆப்கானித்தானின் ஜனநாயக பெண்கள் அமைப்பு
ஆப்கானித்தானின் ஜனநாயக பெண்கள் அமைப்பு (Democratic Women's Organisation of Afghanistan) என்பது 1965இல் ஆப்கானித்தானில் நிறுவப்பட்ட ஒரு பெண்கள் அமைப்பாகும். இது ஆப்கானித்தானின் மக்கள் ஜனநாயகக் கட்சியின் ஒரு அங்கமாக இருந்தது. ஆப்கானித்தானில் பெண்கள் இயக்கத்தின் வரலாற்றில் இது குறிப்பிடத்தக்க பங்கைக் கொண்டிருந்தது
1978 க்கு முன்
ஆப்கானித்தானின் ஜனநாயக பெண்கள் அமைப்பானது பெண்களின் உரிமைகளை ஆதரிப்பதற்கும் பாதுகாப்பதற்கும் பெண்களை ஏற்பாடு செய்தது. இவை 1964 அரசியலமைப்பில் ஒருங்கிணைக்கப்பட்டன. பெண்களின் உரிமைகளை ஆதரிக்கும் பெண்களின் ஆர்ப்பாட்டங்களையும் இவர்கள் ஏற்பாடு செய்தனர். இது ஆப்கானித்தானில் முதல் முறையாக நடந்தது. 1968ஆம் ஆண்டில், பாராளுமன்றத்தின் பழமைவாத உறுப்பினர்கள் பெண்கள் வெளிநாட்டில் படிப்பதைத் தடை செய்ய வேண்டும் என்று பரிந்துரைத்தபோது, இந்த அமைப்பு ஒரு போராட்டத்தை ஏற்பாடு செய்தது. இது அரசியலமைப்பில் தடை செய்யப்பட்டுள்ளது என்பதை சுட்டிக்காட்டியது. அவர்களின் போராட்டத்தின் விளைவாக பரிந்துரைக்கப்பட்ட சட்டம் நாடாளுமன்றத்தால் திரும்பப் பெறப்பட்டது. 1970ஆம் ஆண்டில், காபுலில் பல தாக்குதல்கள் நடந்தன. அடிப்படைவாத முல்லாக்கள் பெண்கள் நவீன மேற்கத்திய ஆடை அணிந்து தெருக்களில் நடப்பதைக் கண்டித்தனர். இவ்வகையான ஆடைகளை அணிந்த பெண்களை ஆண்கள் தாக்கினர். சிலர் பெண்கள் மீது அமிலத் தாக்குதலையும் மேற்கொண்டனர். இந்த அமைப்பு 5000 பெண்கள் கலந்து கொண்ட ஒரு போராட்டத்தை ஏற்பாடு செய்தது. குற்றவாளிகளை கைது செய்து விசாரிக்கக் கோரியது. இதன் விளைவாக குற்றவாளிகள் கைது செய்யப்பட்டு தாக்குதல்களின் விசாரணை நடந்தது.
பொதுவுடைமை சகாப்தம்
1978 சௌர் புரட்சிக்குப் பிறகு ஆப்கானித்தானின் மக்கள் ஜனநாயகக் கட்சி ஆட்சியைப் பிடித்தபோது, ஆப்கானித்தான் ஜனநாயகக் குடியரசில் ஆப்கானித்தானின் ஜனநாயக பெண்கள் அமைப்பு முக்கிய பங்கு வகித்தது. "சௌர் புரட்சியின்" கோட்பாடுகளைப் பாதுகாப்பதில் நிலப்பிரபுத்துவத்திற்கும் மேற்கத்திய ஏகாதிபத்தியத்திற்கும் எதிராக போராடுவதே ஆப்கானித்தானின் ஜனநாயக பெண்கள் அமைப்பின் முதன்மையான குறிக்கோள் என்று அனாகிதா ரதேப்சாத் அறிவித்தார். 1979க்கும் 1980க்கும் இடையில் இந்த அமைப்பு ஆப்கான் பெண்களின் மக்கள் அமைப்பு என்று அழைக்கப்பட்டது. அமைப்பு ஜானான்-இ-ஆப்கானித்தான் (ஆப்கானித்தானின் பெண்கள்) தனது சொந்த மாத இதழை வெளியிட்டது. கிராமப்புறம் மற்றும் நகர்ப்புறம் என அனைத்து வயதினருக்கும் வகுப்புகளுக்கும் பெண்களுக்குக் கல்வி கிடைக்கச் செய்வதற்கும், சௌர் புரட்சியின் நோக்கங்களை அவர்களுக்குத் தெரிவிப்பதற்கும் அமைப்பு ஒரு எழுத்தறிவு பிரச்சாரத்தைத் தொடங்கியது. 1981ஆம் ஆண்டில் அமைப்பு பத்தொன்பது மாவட்டங்களில் உள்ளூர் அலுவலகங்கள், ஏழு நகராட்சி குழுக்கள் மற்றும் 209 முதன்மை அமைப்புகளைக் கொண்டிருந்தது. அதன் முக்கிய செயல்பாடு புரட்சிக்கு ஆதரவாக அமைப்பின் மூலம் பெண்களை கட்சிக்கு ஈர்ப்பதாகும்.
பொதுவுடைமை ஆட்சியின் போது, ஆயிரக்கணக்கான நகர்ப்புற பெண்கள் மக்கள் ஜனநாயகக் கட்சி மற்றும் ஆப்கானித்தானின் ஜனநாயக பெண்கள் அமைப்பு மற்றும் இராணுவ வீரர்களாக பணியமர்த்தப்பட்டனர். மேலும் இராணுவப் போர் பயிற்சியையும் மேற்கொண்டனர்.
1990 ல், ஆப்கானித்தானின் ஜனநாயக பெண்கள் அமைப்பு ஒழிக்கப்பட்டது, ஏனெனில் அது குடியரசுத் தலைவர் நஜிபுல்லா ஆட்சியிலிருந்த காலத்தில் மிகவும் மார்க்சிய அரசியல் என்று கருதப்பட்டது. அவர் இசுலாமிய எதிர்ப்பை சமாதானப்படுத்த விரும்பினார். எனவே இசபை என மாற்றப்பட்டது. இது இலாப நோக்கற்ற மிகவும் அரசியலற்ற பெண்கள் அமைப்பாக இருந்தது.
மேற்கோள்கள்
பகுப்பு:ஆப்கானித்தான் அமைப்புகள்
ஒதியம் ஊராட்சி
ஒதியம் ஊராட்சி (Othiyam Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1406 ஆகும். இவர்களில் பெண்கள் 710 பேரும் ஆண்கள் 696 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
லில்லி காலின்ஸ்
லில்லி காலின்ஸ் (Lily Collins) (பிறப்பு: 18 மார்ச் 1989) ஒரு இங்கிலாந்து நாட்டு நடிகை ஆவார். இவர் மிரர் மிரர், த மோர்டல் இன்ஸ்ட்ரூமென்ட்ஸ்: சிட்டி ஆஃப் போன்ஸ் போன்ற திரைப்படங்களில் நடித்துள்ளார்.
வெளி இணைப்புகள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகைகள் பகுப்பு:விளம்பர நடிகைகள் பகுப்பு:இங்கிலாந்து நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
காப்பு நிலை
காப்பு நிலை (Conservation status) என்பது ஓர் சிற்றினம் தற்போது அல்லது வருங்காலத்தில் பிழைத்திருக்குமா என்பதற்கான ஓர் அளவீடு ஆகும். ஓர் இனத்தின் காப்புநிலையைத் தீர்மானிக்கும் முன்னர் பல காரணிகள் ஆராயப்படுகின்றன. தற்பொழுதுள்ள எண்ணிக்கையை மட்டும் கவனத்தில் கொள்ளாமல், நாளடைவில் இவற்றின் இனத்தொகையின் வளர்ச்சி அல்லது தளர்ச்சி, இனப்பெருக்க வீதம், தெரிந்த ஆபத்துகள் என்பவையும் கருத்தில் கொள்ளப்படுகின்றன.
உலக அமைப்புகள்
உலக அளவில் இனங்களின் காப்பு நிலையைப் பட்டியலிட்டு வரிசைப்படுத்துவதில் முதன்மை அமைப்பாக பன்னாட்டு இயற்கைப் பாதுகாப்புச் சங்கம் விளங்குகின்றது. இவ்வமைப்பினால் காப்புநிலையைக் குறித்து வெளியிடப்பட்ட பட்டியல் பன்னாட்டு இயற்கைப் பாதுகாப்புச் சங்க செம்பட்டியல் எனப்படுகின்றது. இந்த காப்புநிலைப் பட்டியலில் அச்சுறுத்தலுக்கு உள்ளாகும் இனங்கள், மூன்று நிலைகளில் பிரிக்கப்பட்டுள்ளன. அவையாவன:மிக அருகிய இனம், அருகிய இனம் , அழிவாய்ப்பு இனம்.
இவை தவிர கிபி 1500-லிருந்து இனஅழிவு காரணமாக அழிவடைந்த இனங்களும் இங்கே அழிந்த அற்றுவிட்ட இனங்கள், இயலிடத்தில் அற்றுவிட்ட இனங்கள் என ஆவணப்படுத்தப்பட்டுள்ளன.
அருகிய வனவிலங்குகள் மற்றும் தாவர இனங்களில் பன்னாட்டு வணிகத்திற்கான பேரவை (CITES) பன்னாட்டு வணிகத்தின் வழியே இவ்வினங்கள் அழியாமல் இருப்பதை உறுதி செய்யும் நோக்குடன் செயல்படுகிறது.
ஆதனக்கோட்டை ஊராட்சி
ஆதனக்கோட்டை ஊராட்சி (Adanakottai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒ.ச.நே - 03:00
மேற்கோள்கள்
பகுப்பு:ஒ.ச.நே பெயர்ச்சிகள்
சாதாரண இசுடார்லிங்
சாதாரண இசுடார்லிங் (ஆங்கிலப் பெயர்: common starling, உயிரியல் பெயர்: Sturnus vulgaris) அல்லது ஐரோப்பிய இசுடார்லிங் அல்லது இசுடார்லிங் எனப்படுவது மத்திய அளவுள்ள ஒரு பேஸ்ஸரின் பறவை ஆகும். இது இசுடார்லிங் குடும்பமான ஸ்டுர்னிடாயின் கீழ் வகைப்படுத்தப்பட்டுள்ளது. இது சுமார் 20 செ.மீ. (8 அங்குலம்) நீளம் கொண்டது.
மகாநாமன்
மகாநாமன் (பொ.பி. 410 -432) என்பவன் இலங்கையை ஆண்ட முதலாம் லம்பகர்ண அரசர்களுள் இருபத்து மூன்றாவது அரசன். இவனது அண்ணனான உபதிச்சன் என்பவனின் மனைவி இவன் மேல் கொண்ட கூடாவொழுக்க ஆசையால் உபதிச்சனைக்கொன்று இவனை அரசனாக்கினாள். இவனுக்கு இன்னொரு மனைவி உண்டு. அவள் தமிழ் குலத்தைச் சேர்ந்தவள் என்பதால் தமிழ மகிசி எனப்பட்டாள். இவர்களுக்கு கொத்திசேனன் என்ற மகனிருந்தான். மகாநாமன் 22 ஆண்டுகள் அரசாண்டான்.
மூலநூல்
பகுப்பு:முதலாம் லம்பகர்ண அரசர்கள்
கோர்பக்கான்
கோர்பக்கான், ஐக்கிய அரபு அமீரகத்தின் ஏழு அமீரகங்களிலொன்றான சார்ஜாவின் ஒரு பகுதியாகும். இந்த நகரம், நாட்டின் கிழக்குக்கரையில் அமைந்துள்ளது. இதன் கடற்கரைப்பகுதிகள் கண்ணுக்கு அழகான காட்சிகளைக் கொண்டவை. மேற்குக்கரையிலுள்ள முக்கிய நகரங்களைப்போலன்றி, மலைப்பாங்கான நிலத்தோற்றத்தைக் கொண்டது இப்பகுதி. கோர்பக்கான் துறைமுகம் நாட்டின் கிழக்குக்கரையில் அமைந்துள்ள முக்கிய துறைமுகங்களுள் ஒன்றாகும்.